কে বলে তোমায় মুসলিম?  কে করে তোমায় মহৎ জানিয়া  কুর্নিশ তাসলীম।  কে দেয় তোমায় শ্রেষ্ঠ আসন  কে শোনে তোমার মিথ্যা ভাষণ  ছলনা ধোঁকার কথা  পরিচয় তব রহিয়াছে ঢের  সমাজের যথাতথা।  ভাল মানুষের পোশাকে ঢাকিয়া  নোংরা নাপাক দেহ  কোন কালে যুগে ভাল হইয়াছে  দেখেছে কখনো কেহ।  মাকালের গায়ে লাল টুকটুক  নয়ন ভোলানো দেখতে কি সুখ  ভিতরে ভাঙ্গিলে কুকুরের মল  কুৎসিৎ বিভৎস কাল  আবরণে ঢেঁকে মন্দ জিনিষ  হয় না কখনো  ভাল।  মসজিদে তুমি কর না গমন  পড় না ছালাত কভু  কর না পালন বলিয়াছে যাহা  দ্বীন দুনিয়ার প্রভু।  রামাযান মাসে পেট পুরে খেয়ে  জুয়ার আড্ডায় যাও  কখনো আবার নেশা পান করে  মদ্য মাতাল হও।  দরগা পূজার পূজারী তুমি  পীরের চরম ভক্ত  এখনও তুমি অহংকারে বল  আমার ঈমান শক্ত।  ছালাত, ছিয়ামে চরম ফাঁকি  হজ্জ ও যাকাতে প্রহসন দেখি  পর্দার কথা বলিলে তুমি  মুখ ভ্যাংচাইয়া বল  বর্বর যুগের বর্বরতা নর্দমায় ছুড়ে ফেল।  পড়নি কুরআন নবীর হাদীছ  ভবের  শিক্ষা জ্ঞান-বিজ্ঞান  অর্জন করেছ মেলা।  বিরান তোমার অমূল্য জীবন  উজাড় গৃহের ন্যায়  মূল্যহীন ঐ শিক্ষা-দীক্ষা  আল্লাহ্র বিধানে কয়।  মুসলিম বলিয়া মিথ্যা এ দাবী  ইহকালে করে যারা  তোমাদের মত ভুয়া মুসলিম  পরকালে খাবে ধরা।  ***